Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimecres  28.03.2007  18:32

Mala maror a La Trinitat Vella

Una plataforma de veïns se les té amb l'Associació de Veïns.

Ja fa temps que dura sembla ser, molts veïns de La Trinitat Vella estan fins el cap d'amunt del president de l'AVV. i de les seves maneres. Quan va sortir escollida l'actual Junta es van fer coses positives pel Barri, però gradualment, arrant l'inclussió de La Trini en la Llei de Barris, l'actual president Sr. Edo va anar agafant protagonismes i les seves postures cada vegada estan més a prop de les directrius de l'ajuntament de Barcelona.

Després de la dimissió de cop de nou membres de la Junta, no es fan fer noves eleccions i els que van quedar, amb el Sr. Edo al cap d'avant, van seguir com si res. Molts veïns, entre ells el mossèn de la parròquia, van unir-se en una Plataforma Veïnal i van fer els tràmits per, el passat dia 10, presentar-se com a junta alternativa.

Segons la Plataforma, el dia de les eleccions el Sr. Edo els va impedir presentar-se i dirigir-se a l'assemblea perquè s'havia presentat la candidatura fora de termini.

Des de la Plataforma ens han fet arribar un comunicat. L'Associació de Veïns no ha contestat a un correu-e que se'ls hi va enviar demanant-els-hi la seva versió dels fets.

El Manifest de la Plataforma Veïnal de La Trinitat Vella:

Des de la Plataforma Veïnal de Trinitat Vella volem denunciar públicament l'actitud autoritària , prepotent i antidemocràtica del president de l'Associació de Veïns/es, Lluís Edo, que està provocant una important fractura social en el Barri.

Les últimes eleccions a l'AVV van ser fa gairebé 2 anys sortint escollida la candidatura "Moviment Ciutadà", molt heterogènia i reivindicativa de la qual formava part aquest senyor. En aquest temps es va aconseguir evitar mitjançant mobilitzacions que ens posessin un escombriaire, una gasolinera, una ITV, es va realitzar la campanya "la Trini existeix"...

No obstant això en poc temps l'excessiu protagonisme que va anar agafant Lluís Edo dintre de la Junta i la seva defensa dels interessos de l'Ajuntament abans que els del veïnat, fan que en els successius mesos dimiteixin 9 membres de l'AVV.

No convoquen noves eleccions, com seria lògic, i a dit es forma una Junta i a Lluís Edo president. En aquest últim any aquesta Junta ha insultat, calumniat i amenaçat a veïns/es (solament per haver dimitit o per que els haguessin criticat), han justificat i donat suport als abusos comesos pel 'Districte' contra les 18 famílies afectades pel pla urbanístic "PERI Madriguera-Tossal", estan promovent, de complicitat amb l'Ajuntament, la privatització de zones verdes (en el parc del Metro, per exemple, ens han imposat un circuit de cotxes teledirigits que gestiona una entitat privada) per a això van tallar 84 arbres; la privatització dels equipaments (com va ocórrer amb el Poliesportiu) promouen també la pèrdua del poc espai públic que ens queda; la destrucció del patrimoni històric (un canal reial de més de 1000 anys d'antiguitat destrossat per a construir un pàrquing de l'empresa BSM), etc.

Moltes d'aquestes actuacions urbanístiques estan emmarcades dintre del pressupost de la Llei de Barris, una subvenció de 17’4 milions d'euros per a Trinitat Vella amb la qual es podrien resoldre bastants de les manques d'equipaments i de serveis que sofreix el Barri.
Per a formar la comissió de seguiment d'aquest tema teòricament es va convocar a les entitats del Barri, en realitat l'AVV no va avisar a les entitats juvenils ni a cap de les que no estan d'acord amb la política d'aquest Ajuntament, la qual cosa convida clarament a desconfiar d'aquesta comissió.

Per tots aquests desacords i molts més, es va formar la Plataforma Veïnal de Trinitat Vella, per a millorar el Barri treballant de manera horitzontal i assembleària. Es va veure que era necessari presentar-se a les eleccions a l'AVV que anaven a ser el 10 de març i es va formalitzar una candidatura que complia tots els requisits i terminis establerts. No obstant això, en l'assemblea de veïns/es del 22 de febrer, Lluís Edo de forma dictatorial, va dir que aquesta candidatura estava fora de termini. Els únics candidats eren doncs la Junta actual que va poder parlar tranquil·lament, quan en el torn de paraules van intentar parlar persones de la Plataforma Veïnal van ser esbroncats, insultats i no se'ls va deixar expressar-se, donant per acabada l'assemblea.

Lluís Edo va arribar a dir que havia 2 persones condemnades per una denúncia per suposades amenaces contra ell, quan ni tan sols havia sortit la sentència (28 de març), que, per descomptat, va ser d'absolució. Aquestes 2 persones han interposat una denúncia contra Lluís Edo per calúmnies, injúries, reclamant danys i prejudicis.

La Plataforma Veïnal va a impugnar les 'eleccions' perquè aquestes no es converteixin en un referendum amb un candidat únic, igual que els que convocaven Franco i Pinochet. Trinitat Vella sempre ha estat un Barri obrer lluitador i solidari, on les cacicades estan fora de lloc i els dictadorets també.

PLATAFORMA VEÏNAL DE TRINITAT VELLA

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine